Anjing Beauce

Anjing Beauce (), anjing gembala Beauce (; ), anjing gembala Perancis (), atau anjing gembala berbulu pendek Perancis (; ), ialah satu baka anjing pengawal dan anjing gembala tergolong dalam kategori anjing pekerja yang asal usulnya terletak di dataran Perancis Utara.

Sejarah
Satu baka gembala Perancis yang dikenali selama berabad-abad di Eropah barat, anjing Beauce terkenal sebagai salah satu baka yang digunakan untuk mencipta pincer Doberman. Nama rantauannya agak mengelirukan: Baka ini terdapat di seluruh Perancis utara, bukan sahaja di rantau Beauce. Sungguhpun berpenampilan agak berbeza, anjing Beauce dan anjing gembala berbulu panjang, anjing Brie, mencabang daripada ternakan leluhur serupa, mengongsi trait kuku embun kembar pada tungkai belakang. Kedua-duanya digunakan untuk menggembala biri-biri dan lembu. Seperti anjing Beauce, anjing Brie terjumpa di seluruh Perancis utara, dan sungguhpun implikasi daripada namanya, juga tidak datang secara eksklusif dari rantau Brie.

Pada 1809, Abbé Rozier mengarang sebuah rencana tentang anjing-anjing gembala Perancis ini, yang dalamnya dia memerihalkan perbezaan jenis dan menggunakan istilah "berger de Brie" (anjing gembala Brie) dan "berger de Beauce" (anjing gembala Beauce).

Pada 1893, doktor haiwan Paul Megnin membezakan antara berger de la Brie berbulu panjang dengan berger de Beauce berbulu pendek. Dia mentakrifkan piawaian baka ini, dengan bantuan M. Emmanuel Ball. Pada 1922, Kelab Sahabat Anjing Beauce () dibentuk di bawah bimbingan Dr. Megnin.

Pada 2008, anjing Beauce muncul buat kali pertama dalam Pertunjukan Anjing Westminster Kennel Club.

Budaya popular
 Ada seekor anjing Beauce bernama Bosco dalam filem Marmaduke.
 Seekor anjing baka ini juga dalam filem Hotel for Dogs. Namanya Henry.
 Sekawan anjing Beauce pemburu dalam filem 1988 The Bear.
 Seekor anjing Beauce juga terlihat dalam filem The Wild Child.
 Dua ekor anjing gembala Beauce dalam filem James Bond Moonraker.
 Terdapat seekor anjing Beauce yang digunakan secara meluas dalam usaha pencarian dan penyelamatan dalam serangan pengganas terhadap Pusat Dagangan Dunia di Bandar Raya New York pada 11 September 2001.

Rujukan

Bibliografi
 Vous et votre beauceron (bahasa Perancis), dikarang oleh Pierre Boistel, diterbitkan oleh Editions de l'Homme, 8 Januari 1991, ISBN 2-7619-0900-3, 166 halaman.
 Les Berger Francais (bahasa Perancis), dikarang oleh Philippe De Wailly dan Alain Dupont, diterbitkan oleh Solar, 12 September 1999, ISBN 2-263-02658-4.
 Beauceron, dikarang oleh Meg Purnell Carpenter, diterbitkan oleh Kennel Club Books, Mei 2007, ISBN 978-1-59378-371-6, 160 halaman.
 Le Beauceron (bahasa Perancis), dikarang oleh Monique Reverdy, diterbitkan oleh Artémis, 21 Mei 2003, ISBN 2-84416-181-2, 144 halaman.

Pautan luar

 Kelab Sahabat Anjing Beauce 
 Kelab Anjing Beauce Amerika Syarikat 
 Kelab Anjing Beauce Belgium
 Tentang Anjing Beauce 
 Anjing Beauce United Kingdom 
 Anjing Beauce dari Poland 
 Perincian Anjing Beauce  

Beauce, Anjing
Beauce, Anjing
Beauce, Anjing
Beauce, Anjing